Kelliem għall-Kummissarju Għoli dwar ir-Refuġjati (UNCHR) qalli li, wara li saret indaġni, "ma kienu semgħu xejn dwar konsenja ta' provvisti minn Malta bħala għajnuna". Il-mistoqsija dwar in-natura ta' din l-għajnuna saret lill-UNCHR wara li "sorsi infurmati" tal-gvern din il-ġimgħa qalu lil informa lil TVM li "l-gvern Malti bgħat b'kemm jesa' vapur ta' għajnuna umanitarja li kienet tikkonsisti f'konsenja ta' 30 tunnellata ta' ikel u ilma għall-immigranti" . Il-kelliem tal-UNHCR iċċara li l-aġenzija "mhux bilfors tkun taf b'kollox dwar dak li jkun qed jasal il-Libja". Madankollu, tal-UNHCR jissorveljaw mill-qrib u jħarsu lir-refuġjati fuq l-art u kienu preżenti meta wasal il-vapur mgħobbi b'dawk l-immigranti li baqgħu ħajjin u li ġew abbandunati meta l-gvern Malti naqas li jsalvahom permezz tal-vapuri tal-armata. Fil-frattemp it- Times of Malta il-bieraħ kellmet lil Charles Grech li, minn naħa tiegħu, kkonferma li kien il-vapur Mae Yemanja kien wassal lill-immigranti lura lejn il-Libja . Huwa kkonferma wkoll li, minkejja l-fatt li kienet inbidlet il-bandiera tal-vapur minn dik Maltija għal waħda tal-Libja, huwa għadu sid il-vapur. Ma spjegax il-għala inbidlet il-bandiera tal-vapur. Ħaddiema li jaħdmu mal-UNHCR fi-bażi Abu Sitta ma raw ebda konsenja ta' "30 tunnellata ikel u ilma" malli l-Mae Yemenja ttrakka mal-moll u setgħu jaraw b'għajnejhom li l-immigranti kienu mejtin bil-ġuħ u bil-għatx. L-għajnuna setgħet ġiet konsenjata permezz ta' vapur ieħor. Dan il-vapur seta' kien it-Tremar li jtajjar il-bandiera Maltija, li huwa vapur li jingħad li kien preżenti meta l-immigranti mid- dinghy rikbu għal fuq il-Mae Yemanja. Madankollu l-informazzjoni xejn m'hi ċara. Source: marinetraffic.com Il-gvern għadu ma ta ebda dettalji dwar il-mod kif kienu ġew ippakkjati u konsenjati 30 tunnellata ta' ikel u ilma. Ma xxandar ebda ritratt ta' din il-konsenja ta' għajnuna u l-gvern ma pprovda ebda informazzjoni dwar lil min ġiet mgħoddija. Ċertament ma ġietx mgħoddija lil tal-UNHCR. Previous: 'Provi dwar kollużjoni Maltija ma' Libjani li jittorturaw lill-immigranti jistgħu iwasslu għal responsabbiltà kriminali għal reati kontra l-umanità' – espert dwar il-liġijiet internazzjonali Next: Kuxjenza kwieta? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Tal-UNHCR 'ma semgħu xejn' dwar it-30 tunnellata ta' ikel li l-gvern Malti qed igħid li kkonsenja lejn Tripli